Het sijn come in rechte voe den meye en scepen van loven woute van beeringe voer hem en
arnde van beeringen sinen brued die ovmids vonisse van scepen brieve van loven hem
bekent van henric van scaffen beleydt sijn mette meye en scepen van loven tot alden goede
have en erve des selfs henrics soe waer sij belege sijn tseggende de selve woute
dat hem philips vand elst die dochter heeft stas wilen raets der voirs goede ongebruyc
dade versuekende datmen den selven philips in dien hadde dat hi sijn hande afdade ende
hem dier goede peysselet en bredelec liet gebruyke Daer op dat de selve philips
hem vantwde met sine gelevden voersprake seggende dat hi nae staet der heyleg kerke
getruwet hadde kateline dochter stas raets die sone was lijsbette van loven die wijf wilen
was pelgrijm raets en oudmoed der selv kateline de welke lijsbet in hoen weduwestoele
hem bekendt hadde ene scepen brief van arschot voer de scepen van arschot metten welke
hi hem hadde doen beleyden inden selven hoen weduwestoele tot alden goede d selv lijsbetten
soe waer sij inden lande van arschot gelege waen meynende daer ome dat hem der selv
lijsbetten goede volghen souden en sculdich waen te volghene en met den voirs arnde mids
den beleyde dat hi gedaen mochte hebben tot den goeden des voirs henrics van scaffene want
e
lijsbette goede den voirs henric niet toe en hoerden sculdich en waen toe te hoen hoe
dat hi seggen mochte dat hi de selve lijsbet getruwet hadde des niet en wae noch billic
gheen huwelec sculdich en ware te sine nae vele redene die hi daer toe seggen dede daer
op dat de voirs woute van beeringen hem beriet en dede segghen sine gelevden voersprake
dat de selve henric tot dies goede dat hi beleydt ware getruwet hadde nae staet d heyleg kerke
der voirs lijsbette van lovene en dat dat waer was dat boet de selve woute te bethoene
alsoe hi dat sculdich wae te bethoene mette minsten daer hi mede liden mochte inden
rechte oec seyde de selve woute dat hi na dat de selve henric der voirs lijsbette getruwel
hadde gelijc voirs es beleydt waert tot den goeden des voirs henrics van scaffene dwelke
hi oec boet te bethoene Alsoe dat na aensprake en nae antwde de voirs scepen van loven
gemaent wijsden de voirs ptien tot hoen thoenissen en daen teynden recht alsoe dat
de voirs philips thoende sijn scepen brieve van arschot daer mede dat hi beleydt was
tot den goede der voirs lijsbetten en dat dat geschide in hoen wedustoele oec dede de
selve philips aldaer verhoen alrehande psoene die droeghen dat nae vele stucke die sij
daer toe seyden billic gheen huwelec sijn en soude tusschen henricke en lijsbette voirscr et c
Daer nae thoende de voirs woute van beeringen met hen henricke henmeys pchiaen d
ende eien was
kerke van arschot te dier tijt dat hij de
daer hi truwede nae staet d heyleg kerke den voirs henric met lijsbette van loven en dat
et
was met hoen dancke en wille en dat d bisen aen waen goede liede weerdich van trouwe
en van geloeve die dat selve oec droeghen en tuyghden voe scepen van lovene dat sij daer bi en
aen waen daer de selve henricnam d voirs lijsbetten en trouwede tot ene wittige wive